HRVATSKA GORSKA SLUŽBA SPAŠAVANJA

Odjel za razvoj i projekte HGSS-a

**Modernizacija radio-komunikacijske opreme sustava civilne zaštite**

**NAZIV PROJEKTA**

Modernizacija radio-komunikacijske opreme sustava civilne zaštite

**\*\*\***

**PROGRAM I ALOKACIJA FINANCIRANJA**

**** Europski fond za regionalni razvoj

Operativni program Konkurentnost i kohezija 2014. – 2020.

\*\*\*

**OPĆI PODACI**

Nositelj: Ministarstvo unutarnjih poslova RH

Korajnji korisnici: DUZS danas RCZ, HGSS i HVZ

Razdoblje provedbe: rujan 2018. – veljača 2020.

Ukupna vrijednost projekta: 37.150.000,00 kn

Omjer sufinanciranja: 85%

Bespovratna sredstva: 31.577.500,00 kn

\*\*\*

**OPIS PROJEKTA**

Ministarstvo unutarnjih poslova RH nositelj je projekta Modernizacija radio-komunikacijske opreme sustava civilne zaštite čiji je cilj unaprijediti, ojačati i unificirati sustav civilne zaštite u dijelu svakodnevne komunikacije s naglaskom na komunikaciju nositelja sigurnosti u slučaju prirodnih katastrofa.

*PROJEKTNE AKTIVNOSTI* su:

* nabava moderne radio-komunikacijske opreme sustava civilne zaštite TETRA

U sklopu provedbe projekta provesti će se jedna od većih, ako ne i najvećih nabava ove vrste za sustav zaštite i spašavanja u RH ikad. Postići će se interoperabilnost svih operativnih snaga koje sudjeluju u zaštiti i spašavanju, podići učinkovitost tog sustava u pogledu informiranja, ali i u pogledu zapovijedanja i rukovođenja, čime se podiže ukupna sposobnost sustava na reakciju na krizna stanja, a time se podiže, ono što je i krajnji cilj, razina zaštite ljudi i imovine u događajima koji su obilježeni kao humanitarne katastrofe, požari, poplave, potresi i sl.

Nabavkom opreme svim nositeljima sigurnosti omogućiti će se još bolja komunikacija jer pripremljenost i učinkovita reakcija su najvažnije pretpostavke u suočavanju s kriznim situacijama.

\*\*\*

**CILJEVI PROJEKTA**

**Specifični cilj:**

* jačanje kapaciteta za obranu od katastrofa uz modernizaciju radio-komunikacijske opreme sustava civilne zaštite

**Opći ciljevi projekta:**

* stvoriti preduvjete za jedinstveni komunikacijski sustav TETRA za sve žurne službe u RH
* interoperabilnost svih operativnih snaga koje sudjeluju u zaštiti i spašavanju
* podizanje učinkovitosti sustava u pogledu informiranja, zapovijedanja i rukovođenja
* podizanje ukupne sposobnosti sustava na reakciju na krizna stanja
* podizanje razine zaštite ljudi i imovine u događajima koji su obilježeni kao humanitarne katastrofe, požari, poplave, potresi i sl.
* omogućena bolja komunikacija nositeljima sigurnosti, pripremljena i učinkovita reakcija u kriznim situacijama
* poboljšanje komunikacije među stožerima, zapovjedništvima i postrojbama civilne zaštite, vatrogastva, policije, vojske, gorske službe spašavanja i hitne pomoći na nivou države, županija, gradova i općina
* promocija i vidljivost

**\*\*\***

**REZULTATI PROJEKTA**

Provedbom projekta ostvareni su rezultati koji se ogledaju kroz nabavu TETRA radio-komunikacijske opreme sustava civilne zaštite i to:

* 6 baznih stanica s dva bazna radija
* 5 mobilnih kofera gateway
* 3 nadzorne konzole
* 2.700 ručnih radio uređaja s ispravljačem i antenom i potrebnim kablovima
* 300 ručnih radio uređaja s ispravljačem i antenom i potrebnim kablovima, ali s većom snagom signala
* 900 radio uređaja za ugradnju u vozilo ili u stacionarno kućište
* 45 stolnih kućišta za stacionarni radio uređaj s pripadajućom antenom
* 3 kompleta SW za programiranje s pripadajućim kablovima